***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 12.04.2022. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17, 35/20, 40/20 i 39/21), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 12.04.2022. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„JEZIČKA REKONTEKSTUALIZACIJA I PROCES REKONSTRUIRANJA KULTURNO-DRUŠTVENOG PORETKA U BOSNI I HERCEGOVINI“*** i uslova kandidata ***MR. NERINA DIZDARA***  predlaže se:

1. Dr. Senadin Lavić, redovni profesor - predsjednik,
2. Dr. Esad Delibašić, vanredni profesor na Filozofskom fakultetu Univerziteta u Zenici - član,
3. Dr. Amer Osmić, docent - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 12.04.2022. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MR. NERIN DIZDAR***

**ZAVRŠIO FAKULTET*: UNIVERZITET „DŽEMAL BIJEDIĆ“ U MOSTARU, FAKULTET HUMANISTIČKIH NAUKA***

**MAGISTAR-SPECIJALISTA IZ OBLASTI**: ***\_MAGISTAR HUMANISTIČKIH NAUKA***

**NAZIV PREDLOŽENE TEME DOKTORSKE DISERTACIJE: *„JEZIČKA REKONTEKSTUALIZACIJA I PROCES REKONSTRUIRANJA KULTURNO-DRUŠTVENOG PORETKA U BOSNI I HERCEGOVINI“***

**NAUČNA OBLAST IZ KOJE SE TEMA PREDLAŽE*: SOCIOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. SENADIN LAVIĆ, redovni profesor na Fakultetu političkih nauka u Sarajevu, doktor filozofskih nauka, na predmetu: “Metodologija”, Oblast socioloških nauka – predsjednik;
2. DR. ESAD DELIBAŠIĆ, vanredni profesor na Filozofskom fakultetu Univerziteta u Zenici, doktor socioloških nauka, za užu naučnu oblast Kulturologija – član;
3. DR. AMER OSMIĆ, docent na Fakultetu političkih nauka u Sarajevu, doktor socioloških nauka/znanosti, oblast sociologije – član.

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

1. **TIP ISTRAŽIVANJA**

Istraživanje će biti teorijsko-empirijsko. Pristup istraživanju je u osnovi interdisciplinarni, a prevashodno će biti korišten historijski, dijahronijski, analitički, sintetički, deskriptivni i poredbeni metod. Navedene metode će istraživanju dati obuhvatan karakter te će osigurati ostvarenje potpunih, preciznih rezultata.

1. **CILJ ISTRAŽIVANJA**

Cilj istraživanja je utvrđivanje zakonitosti i obrazaca koji su prepoznati i primijenjeni u procesu imenovanja i širenja značenjskih elemenata iz pasivnog, jezičkog konteksta u konkretno društveno-političko djelovanje i mijenjanje društvene zbilje. U tom smislu, cilj je da se predoče rezultati istraživanja o utjecaju širih kontekstualnih vanjezičkih faktora na procese utemeljenja i prenošenja alternativnih aspekata značenja jezičkih jedinica izvan okvira temeljnog semantičkog značenja i njihove afirmacije u praktičnom djelovanju i društvenoj zbilji.

1. **ZADACI ISTRAŽIVANJA**

Zadaci istraživanja uključuju identificiranje konkretnih jezičkih modela i pravilnosti po kojim dolazi do segmentiranosti odnosno usložnjavanja značenja i njegovog različitog percipiranja ovisno o kulturnom i historijskom iskustvu kako zajednice kao kolektiva, tako i pojedinaca unutar zajednice, što utječe na percepciju i formiranje društvene realnosti kroz institucije sistema. Slojevitost značenja u svakom jeziku je uslovljena historijskim iskustvom povezanim sa odnosom konkretne društvene zajednice prema materijalnim pojavama i tumačenjem tih pojava, njihove uzročnosti i njihovog vanmaterijalnog smisla, odnosom koji se može definisati kao historijsko iskustvo. Niz činitelja, općih ili društvenih procesa, ali nerijetko i manjih individualiziranih postupaka koji bivaju adekvatno i efikasno artikulisani unutar zajednice, definiraju i utječu na širenje značenjskog opsega leksema i sintagmi, odnosno dovode do usložnjavanja značenja leksema i njihovog poprimanja dubljeg, simboličkog značenja, te dovode do usmjeravanog definisanja i konstituisanja društvenih normi i institucija.

1. **ISPITANICI (MATERIJAL) I METODOLOGIJA ISTRAŽIVANJA**

S obzirom da je intencija prepoznati, identificirati i imenovati procese mentalnog i praktičnog redefiniranja socijalnosti ili društvenosti kroz analizu izričaja i prakse u javnom političkom diskursu, ali i među općom populacijom u Bosni i Hercegovini, primjenom anketnog modela, intervjua i statističke analize prikupljenih podataka, biće utvrđene pravilnosti i tokovi percipiranja i oblikovanja društvenog života pod kombinovanim utjecajem političkih, ideoloških i historijskih faktora na društveni razvoj.

Primjena historijskog metoda kao jednog od temelja istrživanja se nameće iz jasne potrebe za definiranjem procesa razvoja i širenja značenja leksema, fraza i širih značenjskih jedinica u odnosu na društvene procese, odnosno širenja i razvoja iskustvenih i konotativnih procesa zajednice i jedinki koji dovode do usložnjavanja značenja i poprimanja raznovrsnog značenja. Uz svaki primjer originalnog ili rječničkog značenja biće naveden i primjer ekvivalente upotrebe i određenog značenja u političkom diskursu.

Analitički pristup uključuje deduktivnu analizu autohtonih i modernih jezičkih elemenata i njihovih specifičnih tumačenja i načina preoblikovanja u drugom jeziku i kulturi. To podrazumijeva da će deduktivna analiza biti vršena u smjeru istraživanja utjecaja faktora društva i drugih spoljnih činitelja poput kulture, historije, aktuelnog društveno-političkog konteksta koji utječe na oblikovanje i definisanje iskaza i društveno-političke zbilje. Dodatno, analiza se zasniva na pretpostavci o uzajamnosti odnosno međuutjecaju općih i konkretnih pojedinačnih činilaca, pa će tako u fokusu ove analize biti pojedinačni slučajevi uvođenja autentičnih, ali i nekompatibilnih elemenata i ideološko-jezičkih konstrukata unutar bosanskohercegovačkog i uopće modernog političkog konteksta, načini na koji se jezički ovaj prenos vrši u izdvojenim pojedinim slučajevima, te utjecaj ovih tumačenja na širi kontekst i razumijevanje bosanskohercegovačkog kulturnog, historijskog i aktuelnog društveno-političkog identiteta i poretka.

Uporedo će biti korišten kvalitativno-deskriptivni i poredbeni metod u analizi jezičkih iskaza i njihovih značenjskih oblika u jeziku i političkom diskursu. Poređenje će se uvijek vršiti na precizno određenoj razini: semantičkoj, sociolingvističkoj, psiholingvističkoj i sociološkoj.

Konačno, sintetički metod će biti primijenjen zbog očite potrebe objedinjavanja i sinhronizovanja pojedinih segmenata istraživanja, a u svrhu dokučenja nedvosmislenih konačnih zaključaka i ispunjenja predočenih ciljeva.

1. **ZNA**Č**AJ- DOPRINOS PREDLOŽENOG PROJEKTA DOKTORSKE DISERTACIJE**

Značaj disertacije i njezin doprinos ogleda se prvenstveno u činjenici da se radi o prvom naučnom pothvatu sabiranja i analiziranja različitih retoričkih i ideoloških pristupa sagledavanju političkih tokova u Bosni i Hercegovini, uz detaljnu analizu i istraživanje fenomenologije nastanka i interesa za potvrđivanjem ili kreiranjem novih značenjskih okvira za imenovanje i prepoznavanje društveno-političke zbilje unutar zajednice u savremenom trenutku. Pored toga, u disertaciji će biti predočeni jasni parametri na osnovu kojih će biti izvršena precizna klasifikacija jezičkih i ideoloških koncepata kojim se određuju, tumače, prenose ili opisuju pojave i tokovi misli koji se mogu definisati kao moderni sadržaji političkog života i formalnog društvenog ustroja.

 KANDIDAT

 \_\_\_\_\_\_\_\_\_\_\_\_\_\_\_\_\_\_\_\_

 Nerin Dizdar

Prilozi:

* Kopija diplome završenog studija
* Kopija diplome magistra nauka